aristoteles-et-corpus-aristotelicum.politica 6.1320b
καί , εἰ μὴ πᾶσι δυνατόν , ἀλλὰ κατὰ φυλὰς ἤ τι μέρος ἕτερον ἐν μέρει διανέμειν , ἐν δὲ τούτῳ πρὸς τὰς ἀναγκαίας συνόδους τοὺς εὐπόρους εἰσφέρειν τὸν μισθόν , ἀφειμένους τῶν ματαίων λειτουργιῶν . τοιοῦτον δέ τινα τρόπον Καρχηδόνιοι πολιτευόμενοι φίλον κέκτηνται τὸν δῆμον · ἀεὶ γάρ τινας ἐκπέμποντες τοῦ δήμου πρὸς τὰς περιοικίδας ποιοῦσιν εὐπόρους . χαριέντων δʼ ἐστὶ καὶ νοῦν ἐχόντων γνωρίμων καὶ διαλαμβάνοντας τοὺς ἀπόρους ἀφορμὰς διδόντας τρέπειν ἐπʼ ἐργασίας . καλῶς δʼ ἔχει μιμεῖσθαι καὶ τὰ Ταραντίνων . ἐκεῖνοι γὰρ κοινὰ ποιοῦντες τὰ κτήματα τοῖς ἀπόροις ἐπὶ τὴν χρῆσιν εὔνουν παρασκευάζουσι τὸ πλῆθος · ἔτι δὲ τὰς ἀρχὰς πάσας ἐποίησαν διττάς , τὰς μὲν αἱρετὰς τὰς δὲ κληρωτάς , τὰς μὲν κληρωτὰς ὅπως ὁ δῆμος αὐτῶν μετέχῃ , τὰς δʼ αἱρετὰς ἵνα πολιτεύωνται βέλτιον . ἔστι δὲ τοῦτο ποιῆσαι . καὶ τῆς αὐτῆς ἀρχῆς μερίζοντας τοὺς μὲν κληρωτοὺς τοὺς δʼ αἱρετούς . πῶς μὲν οὖν δεῖ τὰς δημοκρατίας κατασκευάζειν , εἴρηται . σχεδὸν δὲ καὶ περὶ τὰς ὀλιγαρχίας πῶς δεῖ φανερὸν ἐκ τούτων . ἐκ τῶν ἐναντίων γὰρ δεῖ συνάγειν ἑκάστην ὀλιγαρχίαν , πρὸς τὴν ἐναντίαν δημοκρατίαν ἀναλογιζόμενον , τὴν μὲν εὔκρατον μάλιστα τῶν ὀλιγαρχιῶν καὶ πρώτην — αὕτη δʼ ἐστὶν ἡ σύνεγγυς τῇ καλουμένῃ πολιτείᾳ , ἐν ᾗ δεῖ τὰ τιμήματα διαιρεῖν , τὰ μὲν ἐλάττω τὰ δὲ μείζω ποιοῦντας , ἐλάττω μὲν ἀφʼ ὧν τῶν ἀναγκαίων μεθέξουσιν ἀρχῶν , μείζω δʼ ἀφʼ ὧν τῶν κυριωτέρων · τῷ τε κτωμένῳ τὸ τίμημα μετέχειν ἐξεῖναι τῆς πολιτείας , τοσούτου εἰσαγομένου τοῦ δήμου πλήθους διὰ τοῦ τιμήματος μεθʼ οὗ κρείττονες ἔσονται τῶν μὴ μετεχόντων · ἀεὶ δὲ δεῖ παραλαμβάνειν ἐκ τοῦ βελτίονος δήμου τοὺς κοινωνούς . ὁμοίως δὲ καὶ τὴν ἐχομένην ὀλιγαρχίαν ἐπιτείνοντας δεῖ μικρὸν κατασκευάζειν . τῇ δʼ ἀντικειμένῃ τῇ τελευταίᾳ δημοκρατίᾳ , τῇ δυναστικωτάτῃ καὶ τυραννικωτάτῃ τῶν ὀλιγαρχιῶν , ὅσῳ περ χειρίστη , τοσούτῳ δεῖ πλείονος φυλακῆς . ὥσπερ γὰρ τὰ μὲν εὖ σώματα διακείμενα πρὸς ὑγίειαν καὶ πλοῖα τὰ πρὸς ναυτιλίαν καλῶς ἔχοντα τοῖς πλωτῆρσιν ἐπιδέχεται πλείους ἁμαρτίας ὥστε μὴ φθείρεσθαι διʼ αὐτάς , τὰ δὲ νοσερῶς ἔχοντα τῶν σωμάτων καὶ τὰ τῶν πλοίων ἐκλελυμένα καὶ πλωτήρων τετυχηκότα φαύλων οὐδὲ τὰς μικρὰς δύναται φέρειν ἁμαρτίας , οὕτω καὶ τῶν πολιτειῶν αἱ χείρισται πλείστης δέονται φυλακῆς .
Lemmas: καί , εἰ μή πᾶς δυνατός , ἀλλά κατά φυλή ἤ τις μέρος ἕτερος ἐν μέρος διανέμω , ἐν δέ οὗτος πρός ὁ ἀναγκαῖος σύνοδος ὁ εὔπορος εἰσφέρω ὁ μισθός , ἀφίημι ὁ μάταιος λειτουργία . τοιοῦτος δέ τις τρόπος Καρχηδόνιος πολιτεύω φίλος κτάομαι ὁ δῆμος · ἀεί γάρ τις ἐκπέμπω ὁ δῆμος πρός ὁ περιοικίς ποιέω εὔπορος . χαρίεις δέ εἰμί καί νόος ἔχω γνώριμος καί διαλαμβάνω ὁ ἄπορος ἀφορμή δίδωμι τρέπω ἐπί ἐργασία . καλός δέ ἔχω μιμέομαι καί ὁ Ταραντῖνος . ἐκεῖνος γάρ κοινός ποιέω ὁ κτῆμα ὁ ἄπορος ἐπί ὁ χρῆσις εὔνους παρασκευάζω ὁ πλῆθος · ἔτι δέ ὁ ἀρχή πᾶς ποιέω δισσός , ὁ μέν αἱρετός ὁ δέ κληρωτός , ὁ μέν κληρωτός ὅπως ὁ δῆμος αὐτός μετέχω , ὁ δέ αἱρετός ἵνα πολιτεύω ἀγαθός . εἰμί δέ οὗτος ποιέω . καί ὁ αὐτός ἀρχή μερίζω ὁ μέν κληρωτός ὁ δέ αἱρετός . πῶς μέν οὖν δέω ὁ δημοκρατία κατασκευάζω , λέγω . σχεδόν δέ καί περί ὁ ὀλιγαρχία πῶς δέω φανερός ἐκ οὗτος . ἐκ ὁ ἐναντίος γάρ δέω συνάγω ἕκαστος ὀλιγαρχία , πρός ὁ ἐναντίος δημοκρατία ἀναλογίζομαι , ὁ μέν εὔκρατος μάλα ὁ ὀλιγαρχία καί πρῶτος — οὗτος δέ εἰμί ὁ σύνεγγυς ὁ καλέω πολιτεία , ἐν ὅς δέω ὁ τίμημα διαιρέω , ὁ μέν ἐλαχύς ὁ δέ μέγας ποιέω , ἐλαχύς μέν ἀπό ὅς ὁ ἀναγκαῖος μετέχω ἀρχή , μέγας δέ ἀπό ὅς ὁ κύριος · ὁ τε κτάομαι ὁ τίμημα μετέχω ἔξεστι ὁ πολιτεία , τοσοῦτος εἰσάγω ὁ δῆμος πλῆθος διά ὁ τίμημα μετά ὅς κρατύς εἰμί ὁ μή μετέχω · ἀεί δέ δέω παραλαμβάνω ἐκ ὁ ἀγαθός δῆμος ὁ κοινωνός . ὅμοιος δέ καί ὁ ἔχω ὀλιγαρχία ἐπιτείνω δέω μικρός κατασκευάζω . ὁ δέ ἀντίκειμαι ὁ τελευταῖος δημοκρατία , ὁ δυναστικός καί τυραννικός ὁ ὀλιγαρχία , ὅσος περ κακός , τοσοῦτος δέω πολύς φυλακή . ὥσπερ γάρ ὁ μέν εὖ σῶμα διάκειμαι πρός ὑγίεια καί πλοῖον ὁ πρός ναυτιλία καλός ἔχω ὁ πλωτήρ ἐπιδέχομαι πολύς ἁμαρτία ὥστε μή φθείρω διά αὐτός , ὁ δέ νοσερός ἔχω ὁ σῶμα καί ὁ ὁ πλοῖον ἐκλύω καί πλωτήρ τυγχάνω φαῦλος οὐδέ ὁ μικρός δύναμαι φέρω ἁμαρτία , οὕτως καί ὁ πολιτεία ὁ κακός πολύς δέω φυλακή .